30. ΠΡ ΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Υπ’ αριθ. 1018 της 23 Ιουν./3 Ιουλ. 1954 Περί καθορισμού εισφοράς δια τον κλάδον ανεργίας νόμ. 1846/51. Λαβόν υπ’ όψιν την επείγουσαν ανάγκην αντιμετωπίσεως ωρισμένων θεμάτων αναφερομένων εις την εύρυθμον λειτουργίαν και την εξασφάλισιν της οικονομικής ισορροπίας του Ιδρύματος Κοινωνικών Ασφαλίσεων και δη: 1.Την επιδότησιν των ανέργων ησφαλισμένων. 2.Την περίθαλψιν των μελών οικογενείας των αστυνομικών υπαλλήλων και 3.Την συμμετοχήν εις τας δαπάνας της περιθάλψεως των ησφαλισμένων εν γένει, αποφασίζει όπως: Α΄.Η εν άρθρ. 25 παρ. 1 του νόμ. 1846/51 «περί Κοινωνικών Ασφαλίσεων» προβλεπομένη εισφορά δια τον κλάδον ανεργίας ορισθή εις 3% επί του ημερησίου τεκμαρτού μισθού του ησφαλισμένου, εξ ων 2% εις βάρος του εργοδότου και 1% εις βάρος του ησφαλισμένου. Β΄.Ο παρά τω Ιδρύματι ησφαλισμένος, εφ’ όσον εκ λόγων ανεξαρτήτων της θελήσεώς του ήθελε καταστή άνεργος συνεπεία απολύσεώς του εξ εξηρτημένης εργασίας, είναι δ’ ικανός και ελεύθερος να εργασθή, δικαιούται επιδόματος ανεργίας, εάν επραγματοποίησεν 180 ημέρας εργασίας εντός των 15 τελευταίων μηνών προ της λύσεως της σχέσεως εργασίας, των ημερών εργασίας του τελευταίου προ ταύτης 3μήνου μη συνυπολογιζομένων. Γ΄.1.Το επίδομα ανεργίας καταβάλληται συνεχώς ή διακεκομμένως επί τετράμηνον το πολύ και δι’ 25 δι’ έκαστον μήνα ημέρας. Μετά την συμπλήρωσιν του ανωτάτου ορίου ημερών επιδοτήσεως, δια την εκ νέου επιδότησιν του ησφαλισμένου απαιτείται η εκ νέου πραγματοποίησις των περί ων η παράγραφος Β΄ της παρούσης ημερών εργασίας. 2.Η καταβολή του επιδόματος ανεργίας αναστέλληται δι’ ον χρόνον καταβάλλεται εις τον ενδιαφερόμενον μισθός ή οιαδήποτε περιοδική χρηματική παροχή παρ’ Οργανισμού Κοινωνικής Ασφαλίσεως ή του Δημοσίου, εξαιρουμένων των παροχών μητρότητος ή δι’ ον χρόνον ο επιδοτούμενος ήθελε αναλάβει οιανδήποτε εργασίαν εξηρτημένην ή μη. Η συνέχισις της επιδοτήσεως μετά την άρσιν του λόγου της αναστολής επιτρέπεται, εφ’ όσον ο δικαιούχος ήθελεν αναγγείλει τούτο εντός 7 ημερών απ’ αυτής. Η μετά την κατά τ’ ανωτέρω αναστολήν επιδοτήσεως πραγματοποίησις 180 ημερών εργασίας εντός της κατά την παρ. Β΄ της παρούσης χρονικής περιόδου παρέχη δικαίωμα νέας εξ αρχής επιδοτήσεως, άλλως συνεχίζηται η ανασταλείσα τοιαύτη, εφ’ όσον δεν παρήλθεν 12μηνον από της πρώτης ενάρξεως της επιδοτήσεως. 4.Η επιδότησις ανέργων κατατασσομένων εις τας τάξεις του Στρατού αναστέλληται, συνεχιζομένη μετά την απόλυσιν τουλάχιστον επί δίμηνον. Δ΄.1.Το ποσόν του επιδόματος ανεργίας, ανεξαρτήτως επαγγελματικής ειδικότητος ή οικογενειακής καταστάσεως, ορισθή ως κάτωθι: α)Άνδρες, δραχ. 17. β)Γυναίκες, δραχ. 11,5. γ)Μαθητευόμενοι κατά την έννοιαν του άρθρου 30 Ν.Δ. 2698/53, δραχ. 3. 2.Το ποσόν του επιδόματος ανεργίας των κατά την ισχύν της παρούσης εχόντων αναγγελθή προς επιδότησιν ησφαλισμένων διέπεται υπό της προϊσχυούσης νομοθεσίας. Το εδάφιον 1 της παρ. Γ΄ της παρούσης εφαρμόζεται και επί των κατά την ισχύν της παρούσης επιδοτούμενων ησφαλισμένων. Πάντως ούτοι δικαιούνται επιδόματος ανεργίας επί έν εισέτι 15θήμερον τουλάχιστον από της ισχύος της παρούσης, εκτός εάν συμπληρούται πρότερον το κατά την προϊσχύουσαν νομοθεσίαν ανώτατον όριον διαρκείας επιδοτήσεως. Ε΄.1.Το δικαίωμα προς επιδότησιν λόγω ανεργίας παραγράφεται μετά πάροδον μηνός από της λύσεως της σχέσεως εργασίας. 2.Η αξίωσις επί το επίδομα ανεργίας παραγράφεται μετά 15 ημέρας αφ’ ης τούτο κατέστη απαιτητόν. ΣΤ΄.1.Αι περί επιδοτήσεως λόγω ανεργίας διατάξεις του Α.Ν. 1846/51, εφ’ όσον δεν τροποποιούνται δια της παρούσης, ισχύουν παραλλήλως, της υπ’ αριθ. 19370/10.4.52 προεγκριτικής αποφάσεως Υπουργ. Εργασίας καταργουμένης εφεξής. Ζ΄.1.(Τροποποιείται το εδάφ. γ΄ παρ. 1 άρθρου 29 Ν.Δ. 2698/1953, ανωτ. σελ. 70,08(α). 2.(Αντικαθίσταται το εδάφ. ζ΄ παρ. 1 άρθρου 29 του αυτού ως άνω Ν.Δ/τος). 3.(Προστίθεται εδάφ. η΄ εις την παρ. 1 του άρθρου 29 του αυτού ως άνω Ν.Δ/τος). 4.(Προστίθεται παρ. 1α εις το άρθρ. 29 του αυτού ως άνω Ν.Δ/τος). Η΄.(Αντικαθίσταται η παρ. 4 άρθρ. 31 Α.Ν. 1846/1951, ανωτ. σελ. 52(β). Η παρούσα πράξις, ήτις δημοσιευθήσεται δια της Εφημερίδος της Κυβερνήσεως, άρχεται ισχύουσα από 16 Ιουλ. 1954. Εκδόσαν προς τούτο την υπ’ αριθ. 1018 παρούσαν πράξιν του κυρωθησομένην δια νόμου μερίμνη του Υπουργού Εργασίας. (Αντί της σελ. 308,15) Σελ. 308,15(α) ΕΖ-47 Επίδομα Ανεργίας 15Β.Η.α.30 